Mestský podnik služieb Vrútky, s.r.o.
Cyrila a Metoda 29, 038 61 Vrútky
Zapísaná v OR Okresný súd Žilina, Oddiel: Sro Vložka č. 3056/L
________________________________________________________

PREVÁDZKOVÝ (PARKOVACÍ) PORIADOK
pre vyhradené priestory na dočasné parkovanie
v meste Vrútky, platný od 01.10.2012

1. Prevádzkovateľ:				Mestský podnik služieb Vrútky, s.r.o.
						Cyrila a Metoda 29,
						038 61 Vrútky
						IČO: 31642195, DIČ: 2020434636, IČ DPH:
						SK 2020434636, zapísaná v OR OS Žilina,
						Oddiel. Sro, Vložka č.: 3056/L
						č. tel.: +421 43 4281028, 0911956119

2. Názov a lokalita vyhradených priestorov na dočasné parkovanie:	

   						Centrálne mestské parkovisko- ZÓNA 1, Vrútky,
						Železničná ulica- ZÓNA 2, Vrútky,
						Ul. Cyrila a Metoda (Múzeum A. Kmeťa)- ZÓNA 3,
						Vrútky,
						Ul. Cyrila a Metoda (POLARITA)- ZÓNA 4, Vrútky.
						(parkovacie zóny v prílohe č. 1)

3. Prevádzková doba:				Pondelok- Piatok 
						6,00 – 18,00 hod.

4. Režim vyberania poplatkov:			Zakúpením lístka na rampovom systéme,
						zakúpením lístka z parkovacieho automatu,
						zakúpením predplatených alebo rezidentských 
						parkovacích kariet.

5. Poplatok za parkovanie:			Cenník tvorí prílohu č. 2.

I. Základné ustanovenie

1. 	Tento prevádzkový poriadok stanovuje pravidlá parkovania a užívania označených nechránených	parkovacích miest, 	ktoré sa nachádzajú vo vyhradených priestoroch na dočasné parkovanie, 	s možnosťou platby  za parkovanie	v parkovacích automatoch, v automatickej pokladni a formou 	predplatených  čipových, parkovacích a rezidentských kariet.

2.	Tento parkovací poriadok sa vydáva na základe živnostenského listu č. ObU- MT- OZP- 2012/ 04127- 2, 	č. živnostenského registra 506- 7948.

3.	Užívať nechránené parkovacie miesta môže len zákazník, ktorý akceptuje tento prevádzkový poriadok a 
	cenník, čím sa uzatvára dohoda o poskytnutí nechráneného parkovacieho miesta.

II. Všeobecné podmienky

1.	Parkovanie a státie na označených parkovacích miestach vo vyhradených priestoroch na dočasné 	parkovanie je povolené len motorovým vozidlám s celkovou hmotnosťou, ktorá nepresahuje 3 500 kg 	a rozmery vozidla nepresahujú rozmery parkovacieho miesta. 

2.	Na chodníkoch a verejných priestranstvách, ktoré nie sú na tento účel určené a označené príslušnou 	dopravnou značkou, je zakázané státie všetkých druhov vozidiel a odstavovanie ich prívesov a návesov.

3.	Parkovanie na parkovacích miestach, ktoré sú vyhradené pre osoby so zdravotným postihnutím, je 	nespoplatnené, okrem centrálneho mestského parkoviska- ZÓNA 1, kde z dôvodu automatickej 	prevádzky nie je technicky možné zabezpečiť nespoplatnenie osôb so zdravotným postihnutím.

4.	Parkovanie vozíka alebo prípojného vozidla podlieha regulárnemu spoplatneniu podľa platného cenníka, 	resp. prevádzkového poriadku.

5.	Pre držiteľov ročných predplatených parkovacích kariet /PPK/ je stanovené prechodné obdobie v trvaní 	15 pracovných dní po skončení doby platnosti PPK na vybavenie nových PPK pre nasledujúce obdobie.

III. Parkovisko s prevádzkou zabezpečenou rampovým systémom

1.	Týmto parkoviskom je centrálne mestské parkovisko- ZÓNA 1. Je určené pre dočasné odstavenie 	motorových vozidiel s úhradou parkovného v automatickej pokladni, resp. formou predplatených 	čipových parkovacích kariet (ďalej len ČPK).

2. 	Toto parkovisko je označené dopravnými značkami IP17a  s informačnou tabuľou, ktorá informuje 	o podmienkach parkovania. 

3.	Vodič vozidla, ktoré bolo odstavené na takomto parkovisku počas prevádzkovej doby je povinný zaplatiť 	pri výjazde  z parkoviska parkovné za čas užívania parkoviska počas prevádzkovej doby. Prvých 30 min.    	je poskytovaných bezplatne. Vodič vozidla je povinný zaplatiť parkovné za odstavenie vozidla až do    	ukončenia prevádzkovej doby (t.j. do 18,00  hod.)  v automatickej pokladni. Od zaplatenia 	parkovného 	v automatickej pokladni je vodič vozidla 	povinný do 15 minút opustiť parkovisko. 	Vozidlo musí byť 	pristavené pri výjazdovom termináli.

4.	Na toto parkovisko je možné na základe žiadosti vydať čipovú parkovaciu kartu za poplatok stanovený v 	aktuálne platnom cenníku na obdobie uvedené na žiadosti.
5.	V dobe mimo prevádzkovej doby je odstavenie vozidla na parkovisku bezplatné. Vjazd a výjazd je 	zabezpečený použitím vjazdového lístka, ktorý vydáva vjazdový terminál pri vjazde na parkovisko.

IV. Parkoviská s prevádzkou zabezpečenou parkovacími automatmi

1.	Tieto parkoviská (ZÓNA 2, ZÓNA 3, ZÓNA 4) sú určené pre krátkodobé odstavenie motorových vozidiel 	s úhradou parkovného vo vyhradených priestoroch na dočasné parkovanie, ktoré sú vyznačené 	zónovými značkami IP24a s informačnou tabuľou, ktorá informuje o podmienkach parkovania.

2.	V rámci prevádzkovej doby je vodič povinný zaplatiť parkovné na celú dobu odstavenia vozidla 	v parkovacom automate po odstavení vozidla  alebo použitím predplatenej karty.

3.	Lístok z parkovacieho automatu alebo predplatenú kartu je vodič povinný viditeľne umiestniť za predným 	sklom motorového vozidla tak, aby umožnil vizuálnu kontrolu všetkých údajov. Ak sú parkovacia karta 	alebo parkovací lístok umiestnené tak, že nie sú viditeľné identifikačné údaje, posudzujú sa tak, akoby 	tam neboli.

4. 	V dobe mimo prevádzkového času je odstavenie vozidla na parkoviskách bezplatné.

V. Podmienky pre vydanie čipovej parkovacej karty

1.	Prevádzkovateľ môže vydať čipovú parkovaciu kartu (ďalej len ČPK), na základe písomnej žiadosti 	fyzickej, alebo právnickej osoby. Na 	vydanie ČPK nie je právny nárok. O výdaji ČPK rozhoduje 	prevádzkovateľ na základe aktuálnej dopravno- 	regulačnej situácie.

2.	Výdaj ČPK je spoplatnený sumou 8,00 € + platná sadzba DPH.

3.	Žiadateľ zaplatením ceny ČPK súhlasí s podmienkami Parkovacieho poriadku. 

4.	Pre výdaj ČPK je žiadateľ povinný predložiť nasledujúce doklady /originál k nahliadnutiu/ :
	a/	právnické osoby:
		aa/	živnostenský list alebo výpis z Obchodného registra,
		bb/	doklad totožnosti preberajúceho ČPK,
		cc/	technický preukaz vozidla, na ktoré bude ČPK vystavená
	b/	fyzické osoby:
		aa/	občiansky preukaz,
		bb/	technický preukaz vozidla, na ktoré bude ČPK vystavená
		cc/	doklad, preukazujúci vlastnícky vzťah k nehnuteľnosti /bytu/, resp. nájomný vzťah k 			nehnuteľnosti s oficiálnym prenajímateľom bytového fondu /vlastníkom/.

5.	ČPK  obsahuje nasledujúce údaje:
	a/	číslo ČPK.

6.	Právo použitia ČPK je obmedzené na dobu platnosti, po uplynutí tejto doby je ČPK neplatná 	a nefunkčná. Držiteľ ČPK môže požiadať o prečipovanie za poplatok 5,00 € + platná sadzba DPH.

7.	Ak dôjde k poškodeniu, k strate alebo zničeniu ČPK, poplatok za vydanie novej ČPK je stanovený vo 	výške 10,00 € + platná sadzba DPH.

VI. Podmienky pre vydanie rezidentskej karty

1.	Na základe písomnej žiadosti fyzickej osoby- rezidenta, ktorý splní podmienky čl. VI., bodu 3, môže 	prevádzkovateľ vydať RK. Na vydanie RK nie je právny nárok. O výdaji RK rozhoduje prevádzkovateľ na 	základe aktuálnej dopravno- regulačnej situácie.

2.	Žiadateľ zaplatením ceny RK súhlasí s podmienkami Parkovacieho poriadku.

3.	Prílohou žiadosti pre výdaj RK sú kópie nasledujúcich dokladov /originály k nahliadnutiu/:
	a/	občiansky preukaz rezidenta /ďalej len OP/,
	b/	doklad, preukazujúci vlastnícky vzťah k nehnuteľnosti /bytu/, resp. nájomný vzťah k 			nehnuteľnosti s oficiálnym prenajímateľom bytového fondu /vlastníkom/,
	c/	technický preukaz vozidla, resp. vozidiel, ktorých EČV bude vyznačené na RK vydaných
		žiadateľovi.

4.	RK musí obsahovať nasledujúce údaje:
	a/	číslo karty,
	b/	označenie parkovacej zóny,
	c/	údaj o dobe platnosti,
	d/	EČ vozidla, resp. vozidiel, pre ktoré bola vydaná.

5.	Právo použitia RK je obmedzené na dobu platnosti karty a po uplynutí tejto doby nie je držiteľ naďalej
	oprávnený kartu používať- karta je neplatná.

6.	Obyvateľovi s trvalým pobytom v blízkosti danej parkovacej zóny môže byť vydaná max. 1 rezidentská 	karta pre jednu bytovú jednotku.

VII. Podmienky pre vydanie predplatenej parkovacej karty

1.	Prevádzkovateľ môže vydať PK na základe písomnej žiadosti fyzickej, alebo právnickej osoby. Na 	vydanie PK nie je právny nárok. O výdaji PK rozhoduje prevádzkovateľ na základe aktuálnej dopravno- 	regulačnej situácie.

2.	Žiadateľ zaplatením ceny PK súhlasí s podmienkami Parkovacieho poriadku. 

3.	Pre výdaj PK je žiadateľ povinný predložiť nasledujúce doklady /originál k nahliadnutiu/ :
	a/	právnické osoby:
		aa/	živnostenský list alebo výpis z Obchodného registra,
		bb/	doklad totožnosti preberajúceho PK,
		cc/	technický preukaz vozidla, ktorého EČV bude vyznačené na PK
	b/	fyzické osoby:
		aa/	občiansky preukaz,
		bb/	technický preukaz vozidla, ktorého EČV bude vyznačené na PK.

4.	PK musí obsahovať nasledujúce údaje:
	a/	číslo karty,
	b/	označenie parkovacej zóny,
	c/	údaj o dobe platnosti,
	d/	evidenčné číslo vozidla /ďalej len EČV/, pre ktoré bola PK vydaná.

5.	Vydaním PK vzniká jej držiteľovi možnosť parkovať  na miestach označených dopravnou 	značkou 	IP17a a IP16 s dodržaním podmienky na dodatkovej tabuľke.

6.	Právo použitia PK je obmedzené na dobu platnosti karty a po uplynutí tejto doby nie je držiteľ naďalej 	oprávnený kartu používať- karta je neplatná.

VIII. Povinnosti a zodpovednosť držiteľa karty

1.	Držiteľ karty je povinný sa pri parkovaní riadiť týmto Parkovacím poriadkom a vykonať dostatočné 	opatrenia k tomu, aby parkovacia karta nemohla byť neoprávnene užívaná inou osobou.

2.	Držiteľ nie je oprávnený kartu akokoľvek upravovať, duplikovať alebo kopírovať, zhotovovať jej 	napodobeniny alebo rozmnoženiny alebo meniť údaje v nej uvedené a je povinný vykonať dostatočné 	opatrenia, aby nemohla byť karta upravovaná, duplikovaná alebo kopírovaná inou osobou. Pokiaľ dôjde  	k akejkoľvek úprave, duplikácii alebo kopírovaniu karty, k zhotoveniu jej napodobeniny alebo 	rozmnoženiu alebo k zmene jej údajov v nej uvedených, stráca karta platnosť. Držiteľ nemá v takom 	prípade nárok na vydanie náhradnej karty /duplikátu/.

3.	Ak dôjde k poškodeniu parkovacej karty, k strate alebo zničeniu neprenosnej karty, je držiteľ 	povinný bez meškania o tejto skutočnosti informovať prevádzkovateľa. Prevádzkovateľ v takom prípade 	vydá držiteľovi na jeho žiadosť a po zaplatení manipulačného poplatku novú kartu rovnakého druhu s 	platnosťou na dobu do uplynutia doby platnosti pôvodnej karty.

4.	Ak dôjde ku krádeži neprenosnej karty, je držiteľ povinný bez meškania o tejto skutočnosti informovať 	prevádzkovateľa a najbližšie oddelenie Polície SR. Prevádzkovateľ v takom prípade vydá držiteľovi na 	jeho žiadosť doloženú potvrdením Polície SR o šetrení /v prípade krádeže/ a po zaplatení 	manipulačného 	poplatku, novú kartu rovnakého druhu s platnosťou na dobu do uplynutia doby platnosti 	pôvodnej karty.

5. 	Ak prestane držiteľ používať vozidlo, pre ktoré mu bola karta vydaná, môže o tejto skutočnosti bez 	meškania informovať prevádzkovateľa a kartu vrátiť. Držiteľ má  v takom prípade nárok na čiastočné 	vrátenie ceny, alebo mu prevádzkovateľ vydá na jeho žiadosť a po zaplatení manipulačného poplatku 	novú kartu rovnakého druhu pre iné vozidlo s platnosťou na dobu do uplynutia doby platnosti pôvodnej 	karty.

6.	V prípadoch uvedených v ods. /3/, /4/ a /6/ je držiteľ karty povinný zaplatiť prevádzkovateľovi 	manipulačný poplatok vo výške 5,- € bez DPH, ktorý tvoria výrobné a režijné náklady na vydanie novej 	karty.

7.	Držiteľ je povinný na vyžiadanie príslušníka Mestskej polície Vrútky, príslušníka Polície Slovenskej 	republiky a pracovníka kontroly prevádzkovateľa s poverením, umožniť detailnú kontrolu karty.

IX. Práva a povinnosti užívateľa parkoviska

1.	Vzťah prevádzkovateľa a užívateľa podľa tohto Parkovacieho poriadku vzniká odstavením vozidla na 	parkovacom mieste.

2.	Užívateľ je oprávnený:
	a/	odstaviť na parkovisku vozidlo po dobu, ktorú sám uzná za vhodnú počas doby spoplatnenia 		parkovania,
	b/	využívať priestor parkoviska výlučne za účelom odstavenia vozidla.

3.	Užívateľ je povinný:
	a/	dodržiavať Parkovací poriadok vo vyhradených priestoroch na dočasné parkovanie,
	b/	zakúpiť lístok z parkovacieho automatu na parkovisku a umiestniť ho na palubnej doske vozidla 		tak, aby boli z vonku čitateľné všetky údaje,
	c/	zaplatiť parkovné prostredníctvom automatickej pokladne na centrálnom mestskom parkovisku-
		ZÓNA 1, v prípade vydania čipovej parkovacej karty prevádzkovateľom použiť túto kartu,
	d/	zaparkovať vozidlo na parkovacom mieste s rešpektovaním vodorovného značenia,
	e/	uzamknúť a zabezpečiť vozidlo, nezanechať vo vnútri žiadne cennosti a predmety, ktoré sa vo 		vozidle bežne neodkladajú,
	f/	pri strate vjazdového parkovacieho lístka uhradiť sankčný poplatok za náhradný parkovací lístok,
	g/	uhradiť škodu, ktorú spôsobí svojim konaním iným užívateľom alebo prevádzkovateľovi			parkoviska.

X. Práva a povinnosti prevádzkovateľa parkoviska

1. 	Prevádzkovateľ je povinný:
	a/	zabezpečovať prevádzku parkoviska v zmysle Parkovacieho poriadku, v súlade s ostatnými 		všeobecne záväznými právnymi predpismi,
	b/	udržiavať čistotu a poriadok na parkovisku vrátane  zimnej údržby, odstrániť všetky prekážky, 		ktoré môžu mať vplyv na plynulú prevádzku parkoviska,
	c/	umožniť užívateľovi oboznámiť sa s prevádzkovým poriadkom, s dobou prevádzky a s cenami 		za poskytované služby zverejnením na viditeľnom mieste v priestoroch parkoviska,
	d/	zamietnuť vjazd iným typom vozidiel, ako osobným motorovým vozidlám, vozidlám s prívesným 		vozíkom, vozidlám, ktorých rozmery sa odlišujú od štandardu, pre ktorý bolo parkovisko 			projektované,
	e/	zamietnuť autobusom a vozidlám s dĺžkou nad 5 m vjazd na parkovisko,
	f/	vykonávať kontrolu a monitoring parkoviska počas prevádzkovej doby.

2.	Prevádzkovateľ je oprávnený:
	a/	vyberať parkovné od užívateľa,
	b/	požadovať od užívateľa dodržiavanie tohto Parkovacieho poriadku,	
	c/	uzavrieť parkovisko v prípade akéhokoľvek nebezpečenstva, ktoré by mohlo mať 				priamy, alebo  	nepriamy vplyv na ohrozenie života, zdravia alebo majetku užívateľa			alebo prevádzkovateľa,
	d/	odmietnuť vjazd do parkoviska vozidlám, ktorých technický stav nezodpovedá platným právnym 		predpisom o cestnej premávke, vozidlám bez evidenčného čísla, vozidlám so snehovými 			reťazami, alebo s klincami na pneumatikách, ostatným vozidlám, ktoré môžu poškodiť majetok
		prevádzkovateľa,
	e/	upozorniť Štátnu políciu a Mestskú políciu na podozrenie páchania priestupku proti bezpečnosti 		a cestnej premávky, ak užívateľ koná v rozpore s Parkovacím poriadkom, resp. s dopravnými 		predpismi a to aj v prípade, keď užívateľ 	zaparkuje vozidlo:
		- takým spôsobom, že tvorí prekážku v premávke parkoviska,
		-v rezervovaných parkovacích miestach a miestach vyhradených pre ŤZP, v rezidentských 		 parkovacích miestach,
		- mimo vyznačeného parkovacieho miesta,
		- na viacerých vyznačených parkovacích miestach súčasne,
	f/	vymáhať náhradu akejkoľvek škody, ktorú užívateľ spôsobí prevádzkovateľovi.

XI. Zodpovednosť za škodu

1.	Prevádzkovateľ nezodpovedá užívateľovi za škodu vzniknutú v priestore parkoviska, vrátane krádeže 	vozidla alebo jeho časti, spôsobenú treťou osobou.
2.	Prevádzkovateľ neručí za veci, odložené vo vozidle, taktiež neručí za voľne odmontovateľné časti 	vozidla.
3. 	Prevádzkovateľ ručí za všetky škody, ktoré spôsobia jeho zamestnanci pri svojej pracovnej činnosti, 	taktiež za škody spôsobené parkovacou technológiou bez priameho zavinenia užívateľa.

XII. Kontrola

1. 	Prevádzkovateľ je oprávnený vykonávať kontrolu užívania parkovacích miest.
2.	Pri zistení porušenia Parkovacieho poriadku a súčasnom porušení pravidiel cestnej premávky bude to 	ako podozrenie na priestupok proti bezpečnosti a plynulosti cestnej premávky oznámené príslušnému 	orgánu Policajného zboru alebo Mestskej polície.

XIII. Riešenie sporov

1.	Vzťahy medzi užívateľom a prevádzkovateľom sa riadia ustanoveniami Parkovacieho poriadku, cenníka 	a právneho poriadku Slovenskej republiky.
2. 	V prípade, ak nedôjde k vyriešeniu sporu mimosúdnou cestou, účastníci sporu sú oprávnení riešiť spor 	v zmysle príslušných platných právnych predpisov Slovenskej republiky.

XIV. Prevádzková doba spoplatnenia parkovania

1.	Parkovisko s rampovým systémom a parkovacími automatmi:

Pondelok – piatok od 6,00 hod. do 18,00 hod.
Sobota – bezplatne
Nedeľa- bezplatne
2.	Parkoviská nie sú strážené.

XV. Záverečné ustanovenia

1.	Parkovací poriadok pre vyhradené priestory na dočasné parkovanie s výberom parkovného za užívanie 	parkovacieho miesta sú povinné dodržiavať všetky subjekty užívajúce parkovacie miesta.
2.	Tento parkovací poriadok nadobúda účinnosť dňom 01.10.2012, bol prejednaný a schválený vedením 	prevádzkovateľa.
3.	Parkovací poriadok bude umiestnený v sídle prevádzkovateľa Mestský podnik služieb Vrútky, s.r.o, ul. 	Cyrila a Metoda 29, 	Vrútky,  na Meste Vrútky, ul. Matušovičovský rad č. 4, Vrútky a na webových 	stránkach  www.byvaterm.sk, www.vrutky.sk .
4.	Neoddeliteľnou súčasťou Parkovacieho poriadku je Príloha č. 1- mapa parkovacích zón a Príloha č. 2- 	cenník.

PREVÁDZKOVATEĽ:
Mestský podnik služieb Vrútky, s.r.o.
Cyrila a Metoda 29
IČO: 31642195
DIČ: 2020434636, IČ DPH: SK 2020434636
č. tel. : +421 43 4281 028

Vo Vrútkach, 06.01.2014

								   za prevádzkovateľa:
								Mgr. Branislav Pullmann
								   konateľ  spoločnosti